298 
(Physeter macrocephalus.) 
Medd. 1872, S. IV, og i Overs. Vidensk. Selsk. Forhandl. for 1873, 
S. (12W); en Tand erhvervedes for Mineralogisk Museum i 1890 
(nævnet af A. Jessen i Danmarks geol. Undersøgelse, 1ste R., Nr. 4, 
1897, S. 13). Det opregnede er fundet paa samme Plet og skriver 
sig fra samme Dyr. Om Tanden fra 1843 var kun oplyst, at den 
var funden i et Gruslag under en Mose; om Fundet fra 1872 har 
derimod Læge Jensen i Brev til Steenstrup givet udførlig Oplysning. 
Alt er kommet frem ved Gravning ved en Vej, der fører N. om 
Klitgaard mod Ø.; Findestedet er ved den søndre Ende af Matr. 
Nr. 4 L af Byrum, 224 Alen fra vestre Side af samme. Højden 
over Havet opgives tilnærmelsesvis som 13 Fod; Havet har i 
umindelige Tider ikke naaet herop. Stedet havde inden Gravningen 
for Anlæget af Vejen henligget udyrket som et Morads med Siv og 
Græs. Jorden er øverst omtrent !/> Alen Muld; derunder ligger 
vandførende fint hvidt Havsand. I Sandet, nær dets Overflade, laa 
baade Tænder og Knogler. De fleste af Tænderne, der ere ret vel 
bevarede, laa omtrent i deres naturlige Stilling, i to Rækker; men 
af Kjæbebenene fandtes kun faa Spor, hensmuldrende Knoglestumper. 
Af andre Dele af Skelettet fandtes heller ikke andet end ganske 
svage Spor, mest som Tegninger af Bensmuld i Sandet; man kunde 
skjønne, at Hvirvler og Ribben havde ligget kastede mellem hver- 
andre, saaledes som Tilfældet bliver, naar et frit liggende Skelet 
opløses og falder sammen. 
50 Arter jordfundne vilde Pattedyr ere altsaa bragte for Lyset 
i Danmark, efter Fundforholdene fordelte saaledes: 
Fra Tertiærtid. 
Phocidarum sp. e primitivis. Hoplocetus sp. 
Mesoplodon (Belemnoziphius) sp. 
Fra Interglacialtid. 
Cervus dama. 
